### Resumé

[adresse] har sendt takstbladet for 2025 til kommunens godkendelse. Kommunens godkendelse er en legalitetskontrol, som vedrører en kontrol af om taksterne overholder gældende regler.
Forvaltningen har gennemgået taksterne og vurderer, at de er i overensstemmelse med reglerne på området. Vejle spildevands betalingsvedtægt er uændret i 2025.

Sagen fremlægges med henblik på byrådets godkendelse af takstbladet/prislisten.

### Sagsfremstilling

Vejle Kommune godkender hvert år [adresse] takstblad for det kommende år. Kommunens beføjelser, som godkendende myndighed, fremgår af § 3 i lov om
betalingsregler for spildevandsforsyningsselskaber m.v. Kommunen skal som myndighed på området godkende det årlige takstblad på spildevandsområdet.

Kommunens godkendelse begrænser sig til en legalitetskontrol, det vil sige kontrol af om gældende regler overholdes. Ved denne kontrol skal Vejle Kommune påse, at de foreslåede takster må forventes at være i overensstemmelse med den økonomiske ramme, der er udmeldt til [adresse] af Konkurrencestyrelsen.

Konkurrencestyrelsen foretager dog en særskilt kontrol efterfølgende. Prisen for vandafledningsbidrag i 2025 er uændret kr. 34 pr./m³på trin 1. (Gælder alle almindelige forbrugere).
Tilslutningsbidraget, som er den faste engangsydelse ved tilslutning, samt gebyr for tømningsordningen af spildevandstanke er pristalsreguleret i forhold til 2024.

Forvaltningen har gennemgået taksterne og vurderer, at de er i overensstemmelse med reglerne på området, herunder den økonomiske ramme for 2025, som fastsat af
Konkurrencestyrelsen. Betalingsvedtægten, som bl.a. indeholder regler for hvornår der opkræves tilslutningsbidrag m.v. er uændret.

### Økonomi

Takstbladet vedrører kun [adresse] økonomi.

### Klima og resiliensvurdering

Denne godkendelsessag påvirker ikke udledningen af CO².

### Sagens videre forløb

Sagen skal behandles af Økonomiudvalg og Byrådet.

### Indstilling Teknik- og Miljødirektøren indstiller

**at**: udvalget anbefaler overfor Økonomiudvalg og Byrådet, at [adresse] takstblad for 2025 godkendes som led i [adresse] legalitetskontrol.

### Beslutning

Sagen blev taget af dagsorden, mhbp. yderligere belysning af udviklingen i taksterne.